Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Ranska jatkaa kansainvälisen Pariisin rauhankokouksen edistämistä.
Israel on kieltäytynyt virallisesti osallistumasta siihen ja varoittanut -
kokouksen vain loitontavan Israelin― palestiinalaisten konfliktin ratkaisua.
Iranin ulkoministeri Zarif tapasi -
ensimmäisenä ulkoministerinä Libanonin vastavalitun presidentin.
Tapaaminen korostaa Iranin ja Saudi-Arabian kamppailua -
vaikutusvallasta Libanonissa.
Turkki lähetti lisää sotilasvoimia Irakin-vastaiselle rajalleen.
Turkki toi hiljattain alueelle jo tankkeja ja muita panssariajoneuvoja.
Ranska jatkaa kansainvälisen Pariisin rauhankokouksen edistämistä, -
vaikka Israel on kieltäytynyt virallisesti osallistumasta siihen.
Kun Ranskan erityislähettiläs Pierre Vimont -
ja Netanjahun kansallisen turvalli- suuden neuvonantaja Bar-Yosef -
tapasivat Jerusalemissa, Israel torjui Ranskan kutsun -
ja varoitti samalla kokouksen vain loitontavan rauhaa.
Ranskan lähettiläs tapasi myös Länsirannalla palestiinalaisjohtoa.
Presidentti Abbas piti tervetulleena Pariisin rauhanaloitetta.
Hän korosti, että rauhanprosessi -
on saatava kiireesti uudelleen käyntiin kansainvälisellä tuella.
Palestiinalaisten pääneuvottelija Erekat -
kertoi ranskalaislähettilään ja Abbasin tapaamisen jälkeen, -
että Ranskan on tarkoitus antaa kokouskutsut joulukuussa.
Erekat ryöpytti Israelia rauhankokouksen torjumisesta.
Hän syytti, että Netanjahun hallitus edistää -
yhden valtion ja kahden poliittisen järjestelmän ratkaisua -
eikä tue kansainvälisiä ponnistuksia kahden valtion ratkaisun puolesta.
Israelin hallitus hylkäsi odotetusti Ranskan aloitteen yksiselitteisesti.
Israel on hylännyt kahdenvälisten neuvottelujen raiteen -
ja valinnut sen sijaan sanelupolitiikan linjan.
Neuvottelujen sijaan Israelin hallitus harjoittaa siis sanelupolitiikkaa.
Israel haluaa jatkaa siirtokuntatoimiaan, -
ja se uskoo voivansa korvata kahden valtion ratkaisun -
"yhden valtion ja kahden järjestelmän" ratkaisulla.
Pääministeri Netanjahu toivotti tervetulleeksi -
Fidžin pääministerin Bainimaraman valtiovierailulle Israeliin.
Bainimaraman Lähi-idän vierailun päätarkoitus -
on keskustella Fidžin roolista YK:n rauhanturvaamistehtävissä alueella.
Netanjahu kiitti Bainimaramaa -
Fidžin rauhanturvaamis- ponnisteluista Israelin rajoilla.
Hän totesi samalla Israelin olevan sitoutunut rauhaan.
Netanjahu toisti myös, että Israel haluaa edistää -
ilman ennakkoehtoja käytäviä suoria neuvotteluja palestiinalaisten kanssa.
Fidži voisi olla oiva paikka tällaisille neuvotteluille, Netanjahu sanoi.
Iloitsen, että teillä on mahdollisuus auttaa meitä rauhanturvaamisessa.
Rauhanponnistelut eivät ole helppoja, mutta me olemme sitoutuneita asiaan.
Herra pääministeri, -
aina kun luonamme vierailee ulkomaisia johtajia, totean heille: -
"Ryhtyisin ilomielin ilman ehtoja käytäviin suoriin rauhanneuvotteluihin-
presidentti Abbasin kanssa. Miksi ette kutsuisi minua maahanne?"
Tarkoitan sitä, mitä sanon, -
mutta teidän kauniin maanne tapauksessa todella tarkoitan sitä.
Enkä pistä pahakseni, vaikka neuvot- telut venyisivät toisellekin viikolle.
Fidžin pääministeri kiitti Netanjahua vieraanvaraisuudesta -
ja pyysi Israelilta apua mm. ilmaston- muutoksen vastaisessa kamppailussa.
Hän esitti Netanjahulle vierailukutsun Fidžille.
Olemme täällä auttaaksemme ja turvataksemme rauhaa.
Pidämme kiinni sitoumuksestamme jatkossakin.
Toivon myös Israelilta apua eri aihealueilla, -
mm. lääketieteen, uusiutuvan energian ja maatalouden saroilla.
Itse yritämme herättää -
maailmanlaajuista huomiota ilmastonmuutoksen vaatimiin toimiin.
Ilmastonmuutokseen liittyvä meren- pinnan nousu ja sään ääri-ilmiöt -
ovat olemassaoloa koskeva uhka meille Tyynellämerellä.
Tarvitsemme Israelin ja muiden maiden apua, -
kun käsittelemme piakkoin näitä asioita Marokon ilmastokokouksessa.
Fidžin pääministeri vieraili myös -
Yad Vashemin holokaustimuseossa Jerusalemissa. Hän osallistui siellä -
muistoseremoniaan, jonka aikana hän laski seppeleen -
2. maailmansodan aikana murhatun 6 miljoonan juutalaisen muistolle.
Sitten Libanoniin: Iranin ulkoministeri Zarif tapasi -
ensimmäisenä ulkoministerinä Libanonin vastavalitun presidentin.
Tapaaminen alleviivaa Iranin ja sen arkkivihollisen Saudi-Arabian -
kamppailua vaikutusvallasta Libanonissa.
Libanonin kansa osoitti, -
että on mahdollista saavuttaa kaikkia tyydyttävä ja hyödyttävä ratkaisu.
Toivomme myös muiden ymmärtävän, -
että Syyrian, Irakin ja Jemenin kriisitkin -
voidaan ratkaista vain poliittisesti, -
vaikka samalla taistelu terrorismia vastaan jatkuu myös.
Libanonin parlamentti valitsi -
entisen armeijakomentajan Michel Aounin presidentiksi viime viikolla.
Libanon oli ollut sitä ennen 29 kuukautta ilman presidenttiä.
Kristityllä Aounilla on läheiset suhteet -
Libanonin voimakkaimpaan järjestöön Hizbollahiin.
Koska Hizbollah on Iranin tukema, -
Iran saa nyt suurempaa vaikutusvaltaa strategisessa Libanonissa.
Libanonilla on rajat Israelin, Syyrian, Turkin ja Välimeren suuntaan.
Iranin ulkoministeri Zarif tapasi myös Libanonin pääministeri Haririn.
Hariri on Saudi-Arabian tukema sunnijohtaja.
Zarif korosti Iranin haluavan tehdä yhteistyötä -
Libanonin kaikkien etnisten ryhmien kanssa.
Aion painottaa tavatessani pääministeri Hariria, -
että Iran haluaa tehdä yhteistyötä kaikkien libanonilaisten kanssa, -
ryhmästä tai etnisyydestä riippumatta.
Libanonin presidentti tapasi myös -
Syyrian presidentti Assadin lähettilään Mansour Azzamin, -
joka tervehti Aounia presidentti Assadin puolesta.
Hän toivoi Aounin valinnan tuovan vakautta Libanoniin ja Lähi-itään.
Hän korosti myös, että Syyrian ja Libanonin suhteet -
pysyvät samanlaisina kuin ne olivat ennen Syyrian sotaa.
Syyria―Libanon-suhteissa ei käänny uusi lehti, vaan ne pysyvät ennallaan.
Kaikenkattava pääotsikko on: maidemme yhteiset intressit.
Sunnilainen Saudi-Arabia ja shiialainen Iran -
ovat vuosia tukeneet vastapuolia -
Libanonissa, Jemenissä, Irakissa ja Bahrainissa.
Iranin ja Saudi-Arabian diplomaatti- suhteet katkesivat tänä vuonna -
Saudi-Arabian teloitettua shiialaisen uskonoppineen. Sen seurauksena -
mielenosoittajat iskivät Saudi-Arabian Iranin-suurlähetystöön.
Turkki lähetti lisää sotilasvoimia Irakin-vastaisen rajansa lähelle.
1. marraskuuta Turkki toi jo alueelle tankkeja ja muita panssariajoneuvoja.
Se tapahtui samaan aikaan, -
kun Irak käynnisti operaationsa Isisin ajamiseksi pois Mosulista.
Myös Irakin shiiataistelijat olivat ryhtyneet hyökkäykseen -
sunnimuslimijihadistien häätämiseksi Tal Afarista lähellä Syyrian rajaa.
Irakin armeijan, kurdien peshmerga- joukkojen ja shiiataistelijoiden -
muodostama liittouma hyökkäsi Tal Afariin viime lauantaina.
Heidän tavoitteensa on katkaista Isisiltä kaikki mahdollisuudet -
perääntyä naapurimaa Syyriaan tai vahvistaa puolustustaan Mosulissa.
Tal Afarilla on kuitenkin turkmeeniväestöstä juontuva -
historiallinen ja kulttuurinen side Turkkiin.
Siksi Turkki ryhtyi nyt sotilastoimiin.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa! Huomiseen.
Suomennos: Sirpa Bågman